Ճախարակ (դետալ)

Ճախարակ, պարզ մեխանիզմ կամ բեռնամբարձ մեքենաների դետալ, որի ակոսավոր անվի վրայով գցված է շղթա, ճոպան կամ պարան։ Ծառայում է քարշուժի ուղղության փոփոխման և ուժի կամ արագության շահում ստանալու, ավելի սակավ՝ ոլորող մոմենտի փոխանցման համար։ Ըստ նշանակման ճախարակները լինում են․ ուղղորդիչ, հավասարեցնող, շարժական և հաղորդակային (լիսեռին պտտական շարժում հաղորդելու համար)։ Ուժի կամ արագության մեծ շահում ստանալու նպատակով կիրառում են ճախարակների համակցությամբ բեռնամբարձ մեխանիզմ՝ բազմաճախարակ։ Տարբեր նշանակման ճախարակների սխեմաներ, ա) ուղղորդիչ, բ) հավասարեցնող, գ) շարժական՝ ուժի շահում ստանալու համար, դ) շարժական՝ ճանապարհի շահում ստանալու համար։

Մեքենաներ